stanford-oval/wikipedia huggingface dataset:
Carlos Tévez
Ura > Maajoukkue

Tévez pelasi Argentiinan alle 17-vuotiaiden maajoukkueessa nuorten MM-kilpailuissa Trinidad ja Tobagossa 2001. Debyyttinsä miesten maajoukkueessa Tévez teki toukokuussa 2004 ottelussa Paraguayta vastaan. Myöhemmin samana vuonna hän loisti Ateenan olympiakisoissa, jossa teki kahdeksan maalia ja voitti kultamitalin. Tévez kuului maajoukkueen kokoonpanoon Argentiinan maajoukkueessa maailmanmestaruuskilpailuissa 2006 ja 2010 sekä Copa Americassa 2007, 2011 ja 2015.
Tévez on pelannut kaikkiaan 76 maaottelua ja tehnyt niissä 13 maalia.
Saavutukset.

Boca Juniors
Copa Libertadores: 2003
Copa Sudamericana: 2004
Intercontinental Cup: 2003
Primera División: syksy 2003, 2015
Copa Argentina: 2015
Corinthians
Série A: 2005
Manchester United
Valioliiga: 2008, 2009
Mestarien liiga: 2008
FA Community Shield: 2008
Englannin liigacup: 2009
Seurajoukkueiden MM-kilpailut: 2008
Manchester City
FA Cup: 2011
Valioliiga: 2012
FA Community Shield: 2012
Juventus
Serie A: 2013–2014, 2014–2015
Italian supercup: 2013
Italian cup: 2014–2015
Maajoukkue
Alle 20-vuotiaiden Etelä-Amerikan-mestaruus: 2003
Olympiakulta: 2004
L’Oréal

| L'Oréal S> A. |
| --- | --- |

Yritysmuoto:  Société Anonyme
Osake:  Euronext: OR
ISIN:  FR0000120321
Perustettu:  1909
Perustaja:  Eugène Schueller
Toimitusjohtaja:  Jean-Paul Agon
Avainhenkilöt:  Françoise Bettencourt Meyers
Kotipaikka:  Clichy, Ranska
Toiminta-alue:  maailmanlaajuinen
Toimiala:  kosmetiikka
Liikevaihto:   26,9 mrd. € (2018)
Liikevoitto:   4,9 mrd. € (2018)
Nettotulos:   3,9 mrd. € (2018)
Henkilöstö:  86 000 (2018)
Kotisivu:  www.loreal.com
Infobox OKVirheellinen NIMI-arvo: 
L’Oréal S.A. on maailman suurin kosmetiikka- ja kauneusalan yritys. Sen pääkonttori sijaitsee Clichyssä, Ranskassa. Yrityksen perusti Eugène Schueller vuonna 1909. Nykyään sen toimitusjohtajana toimii Jean-Paul Agon.
Tuotemerkit

L’Oréalin tuotemerkit on jaoteltu päivittäis- (muun muassa L’Oréal Paris, Garnier, Maybelline), kampaamo- (muun muassa Kérastase, L’Oréal Professionnel, Matrix), ylellisyys- (muun muassa Lancôme, Biotherm, Helena Rubinstein, Giorgio Armani, Ralph Lauren, Kiehl’s, Yves Saint Laurent) sekä apteekkituotteisiin (muun muassa Vichy, La Roche-Posay, CeraVe).
Mainonta

L’Oréalin mainosslogan on Because You’re Worth It (suom. Koska sinä olet sen arvoinen).
L'Oréal Finlandin silloinen toimitusjohtaja Johan Berg kertoi Yleisradiolle vuonna 2009, että naistenlehdet ovat television ohella yhtiön tuotteiden tärkein viestintäkanava ja että kosmetiikkatuotteista kertominen lehden jutuissa vaikuttaa lehden käyttämiseen L'Oréalin mainosvälineenä. Bergin mukaan L'Oréalin strateginen yhteistyö median kanssa jakautuu neljään osa-alueeseen: perinteiset lehti-ilmoitukset, artikkelia muistuttavat mainokset (advertoriaalit), mainosliitteet sekä yhteistyö toimituksen kanssa. Lisäksi hän mainitsi lukijakilpailut ja tapahtumat.
Aiheesta muualla

Wikimedia Commonsissa on kuvia tai muita tiedostoja aiheesta .
L’Oréal Group (englanniksi, ranskaksi)
| n k  CAC 40 -indeksi |
| --- | --- |
 Air Liquide  Airbus  Alstom  ArcelorMittal  AXA  BNP Paribas  Bouygues  Capgemini  Carrefour  Crédit Agricole  Danone  Dassault Systèmes  Edenred  Engie  EssilorLuxottica  Eurofins Scientific  Hermès  Kering  L’Oréal  Legrand  LVMH  Michelin  Orange  Pernod Ricard  Publicis  Renault  Safran  Saint-Gobain  Sanofi  Schneider Electric  Société Générale  Stellantis  STMicroelectronics  Teleperformance  Thales Group  TotalEnergies  Unibail-Rodamco-Westfield  Veolia Environnement  Vinci  Vivendi 
Päivitetty: 4. tammikuuta 2024
| n k  Euro Stoxx 50 |
| --- | --- |
 Adidas  Adyen  Ahold Delhaize  Air Liquide  Airbus  Allianz  Anheuser-Busch InBev  ASML Holding  AXA  BBVA  BASF  Bayer  BMW  BNP Paribas  Danone  Deutsche Börse  Deutsche Telekom  DHL Group  Enel  Eni  EssilorLuxottica  Ferrari  Flutter Entertainment  Hermès  Iberdrola  Inditex  Infineon Technologies  ING Group  Intesa Sanpaolo  Kering  L'Oréal  LVMH  Mercedes-Benz  Munich Re  Nokia  Nordea  Pernod Ricard  Prosus  Safran  Saint-Gobain  Sanofi  Santander  SAP  Schneider Electric  Siemens  Stellantis  TotalEnergies  Vinci  UniCredit  Volkswagen 
Päivitetty: 18. syyskuuta 2023
Sundsberg

Sundsberg on kylä ja asuinalue Kirkkonummella. Se sijaitsee Kehä III:n varrella, Espoonlahden länsirannalla lähellä Masalaa. Sundsberg jakautuu kahteen alueeseen, joista toinen on Kartanonrannan tiiviisti 2000-luvulla rakennettu asemakaava-alue sekä pinta-alaltaan huomattavasti laajempi vanha Sundsbergin kylä, jossa on noin viitisenkymmentä omakotitaloa, jotka on rakennettu vuoden 1957 porkkalan vapauttamisen jälkeen. Molemmilla asuinalueilla on omat asukasyhdistykset.
Palvelut

Sundsbergin palveluita ovat Kartanonrannan koulu- ja päiväkoti, jotka valmistuivat vuonna 2009. Lisäksi Sundsbergissä on neljä yksityistä päiväkotia sekä kuntosali. Alueella on myös pieni uimaranta, luontopolku, ulkoliikuntapaikka, koirapuisto ja lukuisia leikkipuistoja. Masalan keskustaan on matkaa pari kilometriä, ja siellä on kaksi elintarvikeliikettä, posti, useita parturi-kampaamoja, apteekki, kaksi ravintolaa, kaksi pizzeriaa, sisäliikuntahalli, kuntosali, keilahalli (sisäliikuntahallin yhteydessä), kirjasto, terveyskeskus, hammashoitola, neuvola, nuorisotilat, Masalan nuorisoteatteri, Masalan kirkko, Nissnikun koulu ja Masalan koulu. Vuonna 2019 Sundsbergissa avattiin valintamyymälä.
Liikenneyhteydet

Moottoritien valmistuminen 2013 välillä Kivenlahti–Kirkkonummi toi paremmat liikenneyhteydet muun muassa Helsinkiin, jonne on matkaa Sundsbergistä noin 25 kilometriä. Helsinki-Vantaan lentoasemalle on matkaa Kehä III:a pitkin noin 35 kilometriä. Kirkkonummen keskustaan on matkaa noin 9 kilometriä, ja Espoonlahteen 6 kilometriä.
Masalan rautatieasemalle on matkaa Sundsbergistä noin 2 kilometriä. Lisäksi linja-autot kulkevat usein Sundsbergin edustalla. Masalan rautatieaseman vieressä on taksitolppa.
Väestö

Vuonna 2022 Sundsbergissä asui 2377 ihmistä. Lisärakentamisen myötä asukasmäärä kasvaa.
Tilastokeskuksen postinumeroalueittaisten tietojen mukaan Sundsbergin asukkaista 57,4 prosenttia kuului  ylimpään tuloluokkaan vuonna 2016. Osuus oli kaikista Suomen postinumeroalueista suurin.
Muuta

Sundsbergissä on asukasyhdistys ja runsaasti paikallisten asukkaiden toimintaa, kuten jokavuotiset kesäjuhlat ja lahjoituksilla kustannettava ammattilaistason ilotulitus uudenvuodenaattona. Asukasyhdistys vuokraa myös rantasaunaa ja kasvimaapalstoja sekä järjestää liikuntavuoroja.
Sundsberg oli Suomen neljänneksi paras asuinalue Tekesin järjestämässä kilpailussa vuonna 2009.
Cristóbal Galán

Cristóbal Galán (n. 1625/1630 – 24. syyskuuta 1684 Madrid) oli espanjalainen säveltäjä.
Galán toimi vuosina 1664–1667 Segovian tuomiokirkon ja sitten vuoteen 1680 Madridin Descalzas Realesin luostarin musiikillisena johtajana. Vuonna 1680 hänestä tuli kuninkaan kapellin musiikillinen johtaja. Galánin tuotantoon kuuluu zarzueloja, maallisia lauluja (kuten villancicoja) ja hengellistä musiikkia. Hän otti espanjalaisissa tyylilajeissa käyttöön aikansa italialaisia tekniikoita.
Aiheesta muualla

IMSLP: nuotteja
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Alankomaat 
Taiteenala:  MusicBrainz 
Muut:  Europeana  SNAC  IdRef
Wolverine (elokuva)

| Wolverine> The Wolverine |
| --- | --- |

Ohjaaja:  James Mangold
Käsikirjoittaja:  Mark Bomback Scott Frank
Perustuu:  Christopher McQuarrien ja Frank Millerin sarjakuvaan Wolverine
Tuottaja:  Lauren Shuler Donner Hutch Parker
Säveltäjä:  Marco Beltrami
Kuvaaja:  Ross Emery
Leikkaaja:  Michael McCuscker
Pukusuunnittelija:  Isis Mussenden
Pääosat:  Hugh Jackman Hiroyuki Sanada Tao Okamoto Rila Fukushima Will Yun Lee Svetlana Khodchenkova Haruhiko Yamanouchi Brian Tee Famke Janssen
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:  Marvel Entertainment The Donners’ Company
Levittäjä:  20th Century Fox
Ensi-ilta:  26. heinäkuuta 2013
Kesto:  126 minuuttia
Alkuperäiskieli:  englanti
Budjetti:  120 miljoonaa $
Tuotto:  414,8 miljoonaa $
Edeltäjä:  X-Men Origins: Wolverine
Seuraaja:  Logan
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Wolverine (engl. The Wolverine) on vuonna 2013 ensi-iltansa saanut yhdysvaltalainen supersankarielokuva, joka perustuu Marvel Comicsin suosittuun samannimiseen sarjakuvahahmoon ja on X-Men-elokuvasarjan kuudes osa. Hugh Jackman palasi nimikkohahmon rooliin, James Mangoldin ohjatessa elokuvan, sekä Scott Frankin ja Mark Bombackin käsikirjoittaessa sen piirtäjä Frank Millerin ja käsikirjoittaja Chris Claremontin vuonna 1982 julkaiseman sarjakuvasarjan pohjalta. Elokuvan juoni sijoittuu elokuvan X-Men: Viimeinen kohtaaminen jälkeen Japaniin, missä Wolverine kohtaa erään vanhan tuttunsa ja menetettyään parantavat voimansa, hän joutuu taistelemaan kuolettavaa samuraita vastaan syyllisyyttä kantaen.
Elokuvan kehitys alkoi vuonna 2009 X-Men Origins: Wolverinen ensi-illan jälkeen. Christopher McQuarrie palkattiin Wolverinen käsikirjoittajaksi elokuussa 2009. Darren Aronofsky palkattiin ohjaajksi lokakuussa 2010. Aronofskyn lähteminen ja Tōhokun maanjäristys ja tsunami viivästyttivät projektia. Kesäkuussa 2011, Mangold palkattiin uudeksi ohjaajaksi. Syyskuussa 2011 Bombard palkattiin tekemään uusi käsikirjoitus. Sivuroolien esittäjät valittiin heinäkuussa 2012 ja kuvaukset alkoivat kuukauden lopulla Uudessa Etelä-Walesissa ennen kuin siirtyivät Tokioon elokuussa 2012 ja takaisin Uuteen Etelä-Walesiin lokakuussa 2012.
Elokuva sai ensi-iltansa kansainvälisillä markkinoilla 24. heinäkuuta 2013, Australiassa 25. heinäkuuta 2013, sekä Yhdysvalloissa 26. heinäkuuta 2013. Elokuva sai pääosin positiivisen vastaanoton ja tuotti maailmanlaajuisesti 414,8 miljoonaa dollaria, tehden siitä elokuvasarjan viidenneksi eniten tuottaneen elokuvan.
Rooleissa

| 0 | 1 | 2 |
| --- | --- | --- |
|  Hugh Jackman  | … |  Logan / Wolverine   |
|  Tao Okamoto  | … |  Mariko Yashida   |
|  Rila Fukushima  | … |  Yukio   |
|  Hiroyuki Sanada  | … |  Shingen Yashida   |
|  Svetlana Khodchenkova  | … |  tohtori Green / Viper   |
|  Brian Tee  | … |  Noburo Mori   |
|  Hal Yamanouchi  | … |  Yashida   |
|  Will Yun Lee  | … |  Kenuichio Harada   |
|  Ken Yamamura  | … |  Yashida nuorena   |
|  Famke Janssen  | … |  Jean Grey   |
|  Patrick Stewart  | … |  Charles Xavier (cameo)   |
|  Ian McKellen  | … |  Erik Lensherr / Magneto (cameo)   |
Tuotanto

Darren Aronofsky palkattiin elokuvan ohjaajaksi vuoden 2010 lopulla ja elokuvan kuvausten ilmoitettiin käynnistyvän vuoden 2011 alussa. Aronofsky vetäytyi kuitenkin tehtävästään seuraavan vuoden alkupuolella perhesyihin vedoten, ja hänen tilalleen ohjaajaksi valikoitui James Mangold. Aronofskyn erottua elokuvaa viivästyttivät myös Sendain maanjäristys ja elokuvan käsikirjoitukseen keskittyvät ongelmat, sillä Mark Bomback hankittiin muokkaamaan elokuvan alkuperäisen käsikirjoituksen laatineen Christopher McQuarrien käsikirjoitusta, joka ei ollut täysin käyttökelpoinen elokuvaa varten.
Aiheesta muualla > Arvostelut

Aleksi Salonen: Wolverine  26.07.2013. Filmgoer.fi. Arkistoitu 5.12.2013. Viitattu 2.1.2014.
Erwin Wurm

Erwin Wurm 2014
Erwin Wurm (s. 27. heinäkuuta 1954 Bruck an der Mur) on itävaltalainen kuvanveistäjä. Wurmin taiteessa on vaikutteita readymade, pop-taiteesta ja käsitetaiteesta.
Opiskelu ja työ

Wurm opiskeli taidehistoriaa, kieliä ja kirjallisuutta Grazin yliopistossa vuosina 1974 – 1977 ja jatkoi tämän jälkeen taideopintojaan Mozarteumissa vuosina 1977 – 1979. Hän työskenteli vuonna 1983 Wienin teknillinen yliopiston assistenttina. Vuonna 1995 hän oli vierailevana professorina École des Beaux-Artsissa Pariisissa ja vuosina 1996 – 1997 Linzin yliopistossa. Vuosina 2002 – 2021 hän oli Wienin yliopiston professorina.
Taide

One Minute Sculptures –teossarjassaan Wurm innoittaan museokävijöitä tekemään omia yhden minuutin veistoksiaan. Valokuvin toteutetuissa veistoksissa ihmiset ja arkiset esineet yhdistyvät yllättävillä tavoilla. Niiden kautta huomaa, että on helpompi olla, kun itseään ei aina ota niin vakavasti ja asettuu joskus alttiiksi omituisuuksille. Yhden minuutin veistoksista tuli tunnettuja, kun rockbändi Red Hot Chili Peppers teki omia versioitaan Wurmin ideoista Can't Stop-kappaleen videoon.
Installaatio museon katolla (Museum Moderner Kunst Stiftung Ludwig Wien)
Installaatio hotellin katolla (Hotel Daniel, Wien)
Fat Car (2001)
Fat House (2003)
Aiheesta muualla

Wikimedia Commonsissa on kuvia tai muita tiedostoja aiheesta .
Erwin Wurm
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Ruotsi  Latvia  Tšekki  Alankomaat  Puola 
Taiteenala:  Museum of Modern Art  Victoria  Photographers' Identities  RKD Artists  Städel  ULAN 
Henkilöt:  Deutsche Biographie  DDB 
Muut:  Europeana  SNAC  IdRef
Kiinankataja

| Kiinankataja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Cupressales
Heimo::  Sypressikasvit Cupressaceae
Suku::  Katajat Juniperus
Laji::  chinensis
Kaksiosainen nimi
 Juniperus chinensis  L. 
Katso myös
   Kiinankataja Wikispeciesissä   Kiinankataja Commonsissa 
Infobox OKNimi-testi OKIUCN-testi OK: 
Kiinankataja (Juniperus chinensis) on yleensä kaksikotinen sypressikasveihin (Cupressaceae) kuuluva puu. Sen koko ja muoto vaihtelevat suuresti, ja se voi parhaimmillaan saavuttaa 20 metrin korkeuden. Luonnossa kasvia esiintyy Aasian kaakkoisosissa: Kiinassa, Mongoliassa, Japanissa ja Korean niemimaalla sekä Venäjän kaakkoisosissa.
Kiinankatajalla on kahdenlaisia lehtiä: nuoren puun 5–10 mm pitkiä neulasmaisia lehtiä sekä vanhemman puun pienempiä 1,5–3 mm pitkiä suomumaisia lehtiä. Myös täysikasvuiset yksilöt tuottavat jonkin verran neulasmaisia lehtiä, etenkin kasvin lähellä maata sijaitsevissa osissa, mutta suurin osa lehdistä on täysikasvuisilla kasveilla suomumaista tyyppiä. Kävyt ovat marjamaisia, tummansinisiä, halkaisijaltaan 7–12 mm ja ne sisältävät kahdesta neljään siementä. Kävyt kypsyvät noin 18 kuukaudessa. Hedekävyt ovat pienempiä, vain 2–4 mm halkaisijaltaan, ja ne levittävät siitepölynsä keväällä.
Kiinankataja on suosittu koristepuu ja -pensas puutarhoissa ja puistoissa ja siitä on jalostettu yli sata lajiketta. Lajike 'Shimpaku' on myös suosittu bonsaipuuna.
Aiheesta muualla

Laji.fi: Kiinankataja (Juniperus chinensis)
| --- | --- |
Taksonitunnisteet:  Wikidata: Q157697  Wikispecies: Juniperus chinensis  APA: 5325  APNI: 165982  BioLib: 2413  Calflora: 9349  CoL: 6NGH7  Conifers.org: Juniperus_chinensis  EoL: 1061675  EPPO: IUPCH  FNA: 210000896  FoC: 210000896  GBIF: 2684363  GRIN: 300290  iNaturalist: 135925  IPNI: 262177-1  IRMNG: 11155393  ITIS: 505930  IUCN: 42227  MoBotPF: 279597  NBN: NBNSYS0000033669  NCBI: 50182  NZOR: 3359dc9f-fddd-4811-bcc5-461a240c4006  Observation.org: 119037  Open Tree of Life: 238573  PfaF: Juniperus chinensis  PFI: 9439  Plant List: kew-2332634  PLANTS: JUCH4  POWO: urn:lsid:ipni.org:names:30044367-2  RHS: 9532  SANBI: 209-9  Tropicos: 9400124  WFO: wfo-0000355589
Okakataja

| Okakataja |
| --- | --- |
 Okakatajapensas Ranskassa
Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Cupressales
Heimo::  Sypressikasvit Cupressaceae
Suku::  Katajat Juniperus
Laji::  oxycedrus
Kaksiosainen nimi
 Juniperus oxycedrus  L. 
Alalajit
 Juniperus oxycedrus ssp. oxycedrus  Juniperus oxycedrus ssp. macrocarpa (Sibth. & Sm.) Ball  Juniperus oxycedrus ssp. badia (H.Gay) Debeaux 
Katso myös
   Okakataja Wikispeciesissä   Okakataja Commonsissa 
Infobox OKNimi-testi OKIUCN-testi OK: 
Okakataja (Juniperus oxycedrus) on Välimeren seudulla kasvava katajalaji.
Se voi jäädä pensaaksi tai kasvaa jopa kuusi metriä korkeaksi puuksi. Sen kaarna on sileää ja harmahtavaa. Neulaset ovat 15–20 mm pitkiä. Marjat ovat kypsinä punaruskeita ja 6–12 mm halkaisijaltaan.
Okakatajan oksista ja puuaineksesta uutetaan aromaattista öljyä, jota käytetään sekä rohtona ihottumien hoitoon että tuoksuaineena esimerkiksi saippuoissa.
Aiheesta muualla

Laji.fi: Okakataja (Juniperus oxycedrus)
European Atlas of Forest Tree Species: Juniperus oxycedrus (pdf) (englanniksi)
| --- | --- |
Taksonitunnisteet:  Wikidata: Q184300  Wikispecies: Juniperus oxycedrus  APDB: 131007  CoL: 6NFYP  EoL: 1061669  EPPO: IUPOO  EUNIS: 150701  FoIO: JUNOXY  GBIF: 2684451  GRIN: 20851  iNaturalist: 133994  IPNI: 262299-1  ITIS: 822545  IUCN: 42243  NCBI: 69008  NZOR: 1ee99389-1397-480b-b518-43909a115156  Observation.org: 137086  Open Tree of Life: 680857  PfaF: Juniperus oxycedrus  PFI: 170  Plant List: kew-2332702  PLANTS: JUOX2  POWO: urn:lsid:ipni.org:names:262299-1  RHS: 9595  SANBI: 209-17  Tropicos: 9400108  WoI: 1878  WFO: wfo-0000355658
Son Heung-min

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Son Heung-Min
Syntymäaika: 8. heinäkuuta 1992 (ikä 32)
Syntymäpaikka: Chuncheon, Gangwon, Etelä-Korea
Pelipaikka: hyökkääjä
Pituus: 183 cm
Seura
Seura: Tottenham Hotspur
Pelinumero: 7
Junioriseurat
2008: FC Seoul
2008–2010: Hamburger SV
2009: → FC Seoul (laina)
Seurat
| Vuodet | Seura | O | (M) |
| 2010–2013 | Hamburger SV | 73 | (20) |
| 2013–2015 | Bayer Leverkusen | 62 | (21) |
| 2015– | Tottenham Hotspur | 303 | (120) |
Maajoukkue
| 2008–2009 | Etelä-Korea U17 | 18 | (7) |
| 2010– | Etelä-Korea | 127 | (48) |
 Seurajoukkueuran tilastot kattavat vain kansalliset sarjat, päivitetty 14. kesäkuuta 2024.  Maajoukkueuran tilastot päivitetty 14. kesäkuuta 2024.
Son Heung-min (hangul: 손흥민, s. 8. heinäkuuta 1992 Chuncheon, Gangwon) on eteläkorealainen jalkapalloilija, joka edustaa Englannin Valioliigassa pelaavaa Tottenham Hotspuria. Hän on pelannut Etelä-Korean maajoukkueessa vuodesta 2010 alkaen.
Seurajoukkueura > Hamburger SV

Vuonna 2008 Son siirtyi Hamburger SV:n junioriakatemiaan 16-vuotiaana. Hän vakuutti kauden 2010–2011 harjoituskaudella johtaen joukkueen maalipörssiä yhdeksällä maalillaan. Hän teki seuran kanssa ammattilaissopimuksen syntymäpäivänään.  Hän loukkaantui ottelussa Chelseaa vastaan harjoituskaudella ja oli sivussa kaksi kuukautta. Son palasi 30. lokakuuta 2010 ja teki ensimmäisen maalinsa Bundesliigassa FC Kölniä vastaan. Hänestä tuli samalla HSV:n nuorin maalintekijä Bundesligiassa rikkoen Manfred Kaltzin ennätyksen.
Son teki Hampurin kanssa uuden sopimuksen, joka ulottui vuoteen 2014. Harjoituskauden otteiden jälkeen häntä kutsuttiin lempinimellä "Korean Müller" ja sai tunnustusta Franz Beckenbauerilta, joka sanoi Sonista tulevan uusi Cha Bum-Kun. Hän pelasi Hamburger SV:ssä kolmen kauden aikana 73 bundesliigaottelua, joissa teki 20 maalia.
Seurajoukkueura > Bayer Leverkusen

Kesällä  2013 Son siirtyi Bayer Leverkuseniin noin 10 miljoonan euron siirtokorvauksella. Hän pelasi seurassa kahden kauden aikana 62 bundesliigaottelua ja teki 21 maalia. Mestarien liigassa hän teki 16 ottelussa kolme maalia.
Seurajoukkueura > Tottenham Hotspur

Son siirtyi 28. elokuuta 2015 Bayer Leverkusenista Englannin Valioliigassa pelaavaan Tottenham Hotspurin riveihin noin 21 miljoonan punnan siirtokorvauksella. Ensimmäiset maalinsa Son teki 17. syyskuuta 2015 Eurooppa-liigan alkusarjan ottelussa azerbaidžanilaista Qarabağ FK:ta vastaan. Son osui ottelussa kahdesti. Ensimmäisen maalinsa Valioliigassa Son teki kolme päivää myöhemmin kotiottelussa Crystal Palacea vastaan. Ottelu ratkesi Sonin tekemään 1-0 voittomaaliin.
Son teki Valioliigassa 2015–2019 kausittain neljä, 14, 12 ja 12 maalia. Hän teki Mestarien liigassa kaudella 2018−2019 neljä maalia pelaamissaan 12 ottelussa, ja oli avauskokoonpanossa myös tappiollisessa loppuottelussa Liverpoolia vastaan.  Helmikuussa 2020 Sonin käsi murtui liigaottelussa Aston Villaa vastaan ja hänen tiedotettiin joutuvan leikkaukseen ja sitä myöten syrjään pelikentiltä useiksi viikoiksi. Hän teki kauden aikana Valioliigassa 11 maalia ja antoi 11 syöttöä, FA Cupissa hän teki kaksi maalia ja Mestarien liigassa viisi maalia. Kaudella 2020–2021 hän viimeisteli Valioliigassa 17 maalia ja antoi kymmenen maalisyöttöä. Seuraavalla kaudella hän voitti Valioliigan maalikuninkuuden tehtyään 23 maalia. Lisäksi hän syötti yhdeksän maalia. Kaudella 2022–2023 hän teki kymmenen valioliigamaalia. Kaudella 2023–2024 hän pelasi 35 valioliigaottelua, joissa teki 17 ja syötti kymmenen maalia. Mestarien liigan otteluita hän on pelannut Tottenhamissa kaikkiaan 39 ja tehnyt 16 maalia (tilanne 14.6.2024}.
Maajoukkueura

Son pelasi lukuisissa Etelä-Korean juniorimaajoukkeissa. Hän pelasi kaikki viisi ottelua alle 17-vuotiaiden MM-kilpailuissa 2009 ja teki kolme maalia. Hän voitti kultaa Aasian kisoissa 2018, joissa teki kuudessa ottelussa yhden maalin ja syötti viisi. Hän teki kaksi maalia neljässä ottelussa Rio de Janeiron olympialaisissa 2016.
Son pelasi Etelä-Korean maajoukkueissa ensimmäisen maaottelunsa vuonna 2010. Hän pelasi neljä ottelua Etelä-Korean saavuttaessa pronssia Aasian-mestaruuskilpailuissa 2011. MM-kilpailuissa 2014 hän pelasi kolme ottelua ja teki maalin Algeriaa vastaan. Aasian-mestaruuskilpailuissa 2015 hän teki Etelä-Korean hopeajoukkueessa viidessä ottelussa kolme maalia.  MM-kilpailuissa 2018 hän pelasi kolme ottelua ja teki maalin Meksikoa ja Saksaa vastaan. Aasian-mestaruuskilpailuissa 2019 hän pelasi kolme ottelua. MM-kilpailuissa 2022 hän pelasi täyden ajan Etelä-Korean kaikissa neljässä ottelussa. Aasian-mestaruuskilpailuissa 2023 hän pelasi kuusi ottelua ja teki kolme maalia. Hän on pelannut 14. kesäkuuta 2024 mennessä 127 maaottelua, joissa hän on tehnyt 48 maalia ja antanut 20 maalisyöttöä.
Son valittiin Aasian vuoden miesurheilijaksi 2019. Hänet on valittu Aasian vuoden jalkapalloilijaksi vuosina 2014, 2015, 2017, 2018 ja 2019.